Diari Oficial de la Generalitat Valenciana


Sumari del DOGV 4429, del 30-01-2003 (2003/586)

RESOLUCIÓ d'11 de desembre de 2002, de la directora general de l'Agència per a la Qualitat, l'Avaluació i la Modernització dels Servicis Assistencials de la Conselleria de Sanitat, que concedix l'acreditació a l'Hospital Vega Baja d'Orihuela per a fer extraccions i trasplantaments de membrana amniòtica per a patologia oftàlmica.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4429

Data del DOGV
:   30-01-2003

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2003/586


Data del document
:   11-12-2002

Organisme emissor
:   Conselleria de Sanitat

Tipus de document
:   Resolució

Descriptors 

:   * Orihuela
    * trasplantament d'òrgans
    * establiment hospitalari

RESOLUCIÓ d'11 de desembre de 2002, de la directora general de l'Agència per a la Qualitat, l'Avaluació i la Modernització dels Servicis Assistencials de la Conselleria de Sanitat, que concedix l'acreditació a l'Hospital Vega Baja d'Orihuela per a fer extraccions i trasplantaments de membrana amniòtica per a patologia oftàlmica. [2003/X586]
  
Ramón Navarro Gómez, en representació de la Conselleria de Sanitat, com a titular de l'Hospital Vega Baja d'Orihuela va presentar la sol·licitud d'acreditació d'este centre per a fer extraccions i trasplantaments de membrana amniòtica per a patologia oftàlmica.
  
La Subsecretaria per a l'Agència Valenciana de la Salut i la Direcció del Programa de Trasplantaments de la Comunitat Valenciana informen favorablement sobre l'acreditació sol·licitada.
  
La Direcció Territorial de Sanitat d'Alacant ha comprovat que el centre té tots els requisits per a esta acreditació.
  
Fonaments jurídics
  
Primer. La Direcció General de l'Agència per a la Qualitat, l'Avaluació i la Modernització dels Servicis Assistencials de la Conselleria de Sanitat és competent segons el que disposen l'Orde d'11 de desembre de 1992, de la Conselleria de Sanitat i Consum, sobre l'acreditació dels centres sanitaris per a la pràctica d'extraccions i trasplantaments d'òrgans i teixits, i els decrets 27/1987, de 30 de març, sobre l'autorització de centres, servicis i establiments sanitaris, i 87/1999, de 30 de juliol, que aprova el Reglament Orgànic i Funcional de la Conselleria de Sanitat.
  
Segon. Es complix el que establix el Reial Decret 2.070/1999, de 30 de desembre, que regula les activitats d'obtenció i utilització clínica d'òrgans humans i la coordinació territorial en matèria de donació i trasplantament d'òrgans i teixits, i s'ha complit el que establix l'article 24.1 de l'Orde d'11 de desembre de 1992, de la Conselleria de Sanitat i Consum.
  
Vistos els antecedents de fet i els preceptes legals esmentats i la resta que hi són aplicables, resolc:
  
Concedir l'acreditació per a fer extraccions i trasplantaments de membrana amniòtica per a patologia oftàlmica a l'Hospital Vega Baja d'Orihuela. Esta acreditació serà vàlida durant un període de cinc anys a partir de la data d'esta resolució.
  
L'acreditació podrà ser revocada en qualsevol moment, ja que han de complir-se els requisits i les consideracions que l'han feta possible.
  
Respecte a l'activitat que s'acredita, el centre queda sotmés a la inspecció i el control del Servici de Trasplantaments de la Comunitat Valenciana, adscrit a la Direcció General per a la Prestació Assistencial de la Conselleria de Sanitat.
  
Que es notifique la present resolució a les persones interessades, amb l'advertiment que no exhaurix la via administrativa i que hi poden interposar recurs d'alçada davant el conseller de Sanitat en el termini d'un mes comptador des de l'endemà de la data de la notificació.
  
València, 11 de desembre de 2002.- La directora general de l'Agència per a la Qualitat, l'Avaluació i la Modernització dels Servicis Assistencials: Amparo Flores Sarrión.